CELEX: 62010CN0126
Language: mt
Date: 2010-03-10 00:00:00
Title: Kawża C-126/10: Talba għal deċiżjoni preliminari mressqa mis-Supremo Tribunal Administrativo (il-Portugall) fl- 10 ta’ Marzu 2010 — FOGGIA-Sociedade Gestora de Participações Sociais SA vs Secretário de Estado dos Assuntos Fiscais

22.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 134/25
            
         Talba għal deċiżjoni preliminari mressqa mis-Supremo Tribunal Administrativo (il-Portugall) fl-10 ta’ Marzu 2010 — FOGGIA-Sociedade Gestora de Participações Sociais SA vs Secretário de Estado dos Assuntos Fiscais
   (Kawża C-126/10)
   2010/C 134/37
   Lingwa tal-kawża: il-Portugiż
   
      Qorti tar-rinviju
   
   Supremo Tribunal Administrativo
   
      Partijiet fil-kawża prinċipali
   
   
      Rikorrenti: FOGGIA-Sociedade Gestora de Participações Sociais SA.
   
      Konvenut: Secretário de Estado dos Assuntos Fiscais
   
      Intervenjent: Ministério Público
   
      Domandi preliminari
   
   
               (1)
            
            
               X’inhi t-tifsira u l-portata tad-dispożizzjoni fl-Artikolu 11(1)(a) tad-Direttiva 90/434/KEE (1), tat-23 ta’ Lulju 1990, u b’mod partikolari x’jinkludu l-kunċetti “raġunijiet ekonomiċi validi” u “ristrutturazzjoni mill-ġdid jew ir-razzjonalizzazzjoni tal-attivitajiet” tal-kumpanniji li jipparteċipaw fi tranżazzjonijiet li jaqgħu taħt id-Direttiva 90/434/KE?
            
         
               (2)
            
            
               L-interpretazzjoni, mogħtija mill-amministrazzjoni tat-taxxi, dwar in-nuqqas ta’ raġunijiet ekonomiċi serji li jiġġustifikaw it-talba ta’ trasferiment ta’ telf fiskali min-naħa tal-kumpannija li qed tinkorpora, li fir-rigward tagħha hija ma qisitx li l-interess ekonomiku tal-inkorporazzjoni kien evidenti, mill-perspettiva tal-kumpannija li qed tinkorpora, fid-dawl tal-fatt li l-kumpannija li kienet qed tiġi inkorporata ma żviluppat ebda attività bħala kumpannija li tamministra ishma f’kumpannija, u lanqas ma kellha ishma finanzjarji, iżda kienet tittrasferixxi telf għoli, minkejja li għandu jittieħed inkunsiderazzjoni l-fatt li l-inkorporazzjoni setgħet tipproduċi effett pożittiv fir-rigward tal-istruttura tal-ispejjeż tal-grupp, hija kompatibbli ma’ din ir-regola Komunitarja?
            
         
      (1)  Direttiva tal-Kunsill 90/434/KEE tat-23 ta’ Lulju 1990, dwar is-sistema komuni tat-tassazzjoni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti (ĠU Edizzjoni Speċjali bil-Malti, Kapitolu 9, Vol. 1, p. 142)